Video: Pedofiele in Masedonië mag nou gekastreer wordArgieffoto Die video volg onderaan die berig. Die Masedoniese parlement het ‘n wet aanvaar waarvolgens mense wat kinders herhaaldelik misbruik, chemies gekastreer kan word. Die parlement het ‘n wet aanvaar wat die maksimum vonnis vir kindermisbruik van 15 jaar tot lewenslank verleng. Herhaalde oortreders kan dan afslag op hulle vonnisse kry as hulle hul chemies laat kastreer. Intussen het die VN se komitee vir kinderregte in ’n verslag die Rooms-Kaolieke Kerk erg voor stok gekry oor die “tienduisende kinders wat in die verlede deur priesters gemolesteer is, ‘n praktyk wat steeds voortduur” en geëis dat die kerk ophou om hierdie priesters te beskerm, en dat die kerk hulle aan die owerhede moet uitlewer. Dié verslag gaan na verwagting groot druk op die huidige pous plaas. Bronne: Trouw, Christian Science Monitor